ಸ್ವಲ್ಪ ಬೆಳೆದ ತಕ್ಷಣ ಉಗುರು ತುಂಡಾಗುತ್ತಿವೆಯೇ? ಈ ಸಮಸ್ಯೆಗೆ ಕಾರಣವೇನು ತಿಳಿಯಿರಿ ಉಗುರುಗಳನ್ನು ಉದ್ದವಾಗಿ ಬೆಳೆಸಲು ಯುವತಿಯರು ಹೆಚ್ಚು ಇಷ್ಟಪಡುತ್ತಾರೆ. ಅದಕ್ಕೆ ಬಣ್ಣಬಣ್ಣದ ನೇಲ್ ಪಾಲಿಶ್ ಹಚ್ಚಿ, ಸುಂದರವಾದ ಶೇಪ್ ಕೊಟ್ಟು ಸಿಂಗಾರಗೊಳಿಸುವುದೆಂದರೆ ಇಷ್ಟ ಕೂಡ. ಉಗುರು ಉದ್ದವಾಗಿ ಬಿಡಬೇಕು ಎಂಬ ಆಸೆ ಹುಟ್ಟುತ್ತದೆ. ಕೈ ಬೆರಳುಗಳ ಉಗುರಿನಿಂದ ಕೈಗಳು ಚೆನ್ನಾಗಿ ಕಾಣಿಸಬೇಕು ಎಂಬ ಆಸೆ ಎಲ್ಲರಿಗೂ ಇರುತ್ತದೆ. ಹಾಗಿದ್ದಾಗ ನಿಮ್ಮ ಉಗುರು ಬೆಳೆದ ತಕ್ಷಣವೇ ತುಂಡಾಗಿಬಿಡುತ್ತವೆ ಎಂಬ ಚಿಂತೆ ಕಾಡುತ್ತಿರಬಹುದು. ಇದಕ್ಕೆ ಕಾರಣ ಏನಿರಬಹುದು ಎಂಬುದರ ಬಗ್ಗೆ ತಿಳಿದುಕೊಳ್ಳಿ. ಮಹಿಳೆಯರ ಉಗುರು ತುಂಬಾ ಮೃದುವಾಗಿರುತ್ತದೆ. ಹಾಗಿದ್ದಾಗ ಸ್ವಲ್ಪ ಬೆಳೆದ ತಕ್ಷಣವೇ ತುಂಡಾಗುವ ಸಾಧ್ಯತೆ ಹೆಚ್ಚು. ಅಂತಹ ಸಮಯದಲ್ಲಿ ಉಗುರು ಬೆಳೆಸಲು ಎಷ್ಟು ಪ್ರಯತ್ನ ಪಟ್ಟು ಕಾಳಜಿಯಿಂದ ನೋಡಿಕೊಂಡರೂ ಸಹ ಉಗುರು ಬೆಳೆಸಲು ಸಾಧ್ಯವಾಗುತ್ತಿಲ್ಲ. ಈ ಸಮಸ್ಯೆಯನ್ನು ಹೇಗೆ ತೊಡೆದುಹಾಕುವುದು ಎಂಬುದರ ಬಗ್ಗೆ ತಿಳಿಯೋಣ. ನಮ್ಮ ದೇಹದಲ್ಲಿನ ಪೋಷಕಾಂಶದ ಕೊರತೆಯಿಂದ ಉಗುರು ಒಡೆಯುವ ಸಾಧ್ಯತೆ ಹೆಚ್ಚು ಎಂಬುದು ತಜ್ಞರ ಅಭಿಪ್ರಾಯ. ಕ್ಯಾಲ್ಸಿಯಂ ಕೊರತೆ, ಪ್ರೋಟಿನ್ ಕೊರತೆ, ಆಹಾರದ ಕೊರತೆ, ಕಬ್ಬಿಣದ ಕೊರತೆ ಹಾಗೂ ಸಾಕಷ್ಟು ನೀರು ಕುಡಿಯದ ಕಾರಣ ಉಗುರು ತುಂಡಾಗುತ್ತದೆ. ಉಗುರು ತುಂಡಾಗುವ ಸಮಸ್ಯೆ ಸಾಮಾನ್ಯವಾಗಿ ಮಹಿಳೆಯರಲ್ಲಿ ಕಂಡು ಬರುತ್ತದೆ. ದೇಹದಲ್ಲಿ ಕಬ್ಬಿಣದ ಅಂಶ ಕಡಿಮೆಯಾದಾಗ ಈ ಸಮಸ್ಯೆ ಕಾಡುತ್ತದೆ. ಕಬ್ಬಿಣದ ಕೊರತೆಯಿಂದ ರಕ್ತಹೀನತೆ ಸಮಸ್ಯೆ ಕಾಡುತ್ತದೆ. ಉಗುರುಗಳು ದುರ್ಬಲಗೊಳ್ಳುತ್ತದೆ. ದೇಹದಲ್ಲಿ ವಿಟಮಿನ್ ಬಿ12 ಕೊರತೆಯಿದ್ದಾಗ ಹಾಗೂ ಪಿತ್ತಜಕಾಂಗದ ಖಾಯಿಲೆಗಳಿದ್ದರೂ ಕೂಡಾ ಕೆಲವು ಬಾರಿ ಉಗುರುಗಳು ತುಂಡಾಗುವ ಲಕ್ಷಣಗಳು ಹೆಚ್ಚು. ಹಾಗಿದ್ದಾಗ ಈ ಸಮಸ್ಯೆಯನ್ನು ಎಂದೂ ನಿರ್ಲಕ್ಷಿಸಬೇಡಿ. ಪರಿಹಾರ ಕ್ರಮಗಳು ಪ್ರೋಟೀನ್ ಕೊರತೆಯನ್ನು ನೀಗಿಸಲು ಮೊಳಕೆಯೊಡೆದ ಧಾನ್ಯಗಳು, ಓಟ್ಸ್, ಸಿಹಿ ಆಲೂಗಡ್ಡೆ, ಹಾಲು, ಮೊಸರು, ಮೊಟ್ಟೆ, ಮೀನು ಹೀಗೆ ಪೌಷ್ಠಿಕ ಆಹಾರವನ್ನು ಸೇವಿಸಿ ದೇಹದಲ್ಲಿ ನೀರಿನ ಕೊರತೆಯಿಂದ ಉಗುರು ತುಂಡಾಗುವ ಸಮಸ್ಯೆ ಕಾಣಿಸಿಕೊಳ್ಳಬಹುದು. ಪ್ರತಿನಿತ್ಯ ಕನಿಷ್ಠ 3ರಿಂದ 4 ಲೀಟರ್ ನೀರನ್ನು ಕುಡಿಯಿರಿ ಆಹಾರದಲ್ಲಿ ಹೆಚ್ಚು ಹೆಚ್ಚು ಹಸಿರು ತರಕಾರಿಗಳು ಮತ್ತು ಹಣ್ಣುಗಳಿರಲಿ. ಜಂಕ್ಫುಡ್ ಮತ್ತು ಫಾಸ್ಟ್ಫುಡ್ಗಳನ್ನು ಆದಷ್ಟು ತಪ್ಪಿಸಿ ದೇಹದಲ್ಲಿ ಕಬ್ಬಿಣದ ಕೊರತೆಯನ್ನು ನೀಗಿಸಲು ಬೀಟ್ರೂಟ್, ದಾಳಿಂಬೆ, ಬಾಳೆಹಣ್ಣು, ಸೇಬು, ಪಾಲಾಕ್, ಅಂಜೂರದ ಹಣ್ಣುಗಳು ಮತ್ತು ಒಣ ದ್ರಾಕ್ಷಿಯನ್ನು ಸೇವಿಸಿ. ಪ್ರತಿನಿತ್ಯ ಬೆಳಿಗ್ಗೆ ನೀರಿನಲ್ಲಿ ನೆನೆಸಿದ ಒಣ ದ್ರಾಕ್ಷಿಯನ್ನು ಸೇವಿಸುವುದು ಪ್ರಯೋಜನಕಾರಿ ದೇಹದಲ್ಲಿ ಕ್ಯಾಲ್ಸಿಯಂ ಕೊರತೆಯನ್ನು ಹೋಗಲಾಡಿಸಲು ಡೈರಿ ಉತ್ಪನ್ನಗಳನ್ನು ಸೇವಿಸಿ. ಹಾಲು, ಮೊಸರು, ತುಪ್ಪ, ಬೆಣ್ಣೆ ಜತೆಗೆ ಪ್ರತಿನಿತ್ಯ ಬಾಳೆಹಣ್ಣನ್ನು ಸೇವಿಸುವ ಅಭ್ಯಾಸ ಪ್ರಯೋಜನಕಾರಿ. ಇದರಿಂದ ನಿಮ್ಮ ದೇಹದಲ್ಲಿ ಕಬ್ಬಿಣದ ಅಂಶವನ್ನು ಹೆಚ್ಚಿಸಿಕೊಳ್ಳಲು ಸಹಾಯಕ ಸಸ್ಯಹಾರಿ ಆಹಾರಗಳಲ್ಲಿ ವಿಟಮಿನ್12 ಕಂಡುಬರುತ್ತದೆ. ಅಗಸೆ ಬೀಜ, ಮೀನುಗಳಲ್ಲಿಯೂ ಸಹ ವಿಟಮಿನ್12 ಕಂಡು ಬರುತ್ತದೆ. ಇವುಗಳು ನಿಮ್ಮ ಆಹಾರದಲ್ಲಿರಲಿ ಉಗುರುಗಳಿಗೆ ಮಸಾಜ್ ಮಾಡುವುದರಿಂದ ಅವುಗಳನ್ನು ಪೋಷಿಸಬಹುದು. ಉಗುರುಗಳು ಹೆಚ್ಚು ಹೊಳೆಯುವಂತೆ ಮಾಡುತ್ತದೆ ಮತ್ತು ಬಲಿಷ್ಠಗೊಳಿಸುತ್ತದೆ. ಉಗುರುಗಳಿಗೆ ಬಾದಾಮಿ ಎಣ್ಣೆಯಿಂದ ಮಸಾಜ್ ಮಾಡುವುದು ಉತ್ತಮ ಇದನ್ನೂ ಓದಿ: ಉಗುರುಗಳ ಮೇಲೆ ಮೂಡುವ ಬಿಳಿಯ ಅರ್ಧ ಚಂದ್ರಾಕೃತಿಯಿಂದ ನಿಮ್ಮ ಆರೋಗ್ಯ ತಿಳಿಯಬಹುದು.. ಹೇಗೆ ಎಂಬುವುದನ್ನು ಇಲ್ಲಿ ತಿಳಿಯಿರಿ The post ಸ್ವಲ್ಪ ಬೆಳೆದ ತಕ್ಷಣ ಉಗುರು ತುಂಡಾಗುತ್ತಿವೆಯೇ? ಈ ಸಮಸ್ಯೆಗೆ ಕಾರಣವೇನು ತಿಳಿಯಿರಿ appeared first on TV9 Kannada.